作者:鄭光祖
標題:虎牢關三戰呂布・滾繡球
內容:則這個張翼德性氣剛，(劉末雲)俺二兄弟雲長，勇烈剛強也。(正末唱)更和這關雲長武藝強。(劉末雲)這一場征戰，皆託二兄弟之威也。(正末唱)若不是劉玄德一衝一撞，俺端的逞英雄惡戰在殺場。(劉末雲)那呂布恃強獨霸，攪擾中原，威鎮於虎牢關下，仗八健將之勇猛，誰想今日大敗虧輸，力不能敵也。(正末唱)逼的個呂溫侯逃命荒，八健將已中傷，殺的那敗殘軍盡皆失喪。(劉末雲)俺殺的那呂溫侯倒戈卸甲，血染黃沙。這場大戰，非同小可也。(正末唱)恰便似臥麻般撇漾了些劍戟刀槍。殺的他冠斜獬豸將軍敗，血染徵袍馬帶傷。四海名揚。(雲)可早來到轅門首也。左右接了馬者。小校報復去，道有劉、關、張弟兄三人，得勝而回也。(卒子云)報的元帥得知，有劉關張弟兄三人，得勝而回也。(袁紹雲)道有請。(卒子云)理會的。有請。(見科)(劉末雲)元帥，想劉備才德俱薄，兵微將寡，托賴聖人洪福、元帥之威，方得戰退呂布也。(袁紹雲)據玄德公聲播寰區，名傳海字，得勝英傑，才超俊士，況其二弟相扶，譬如猛虎，加之羽翼。因賊子反亂中原，四海之民，受其殘暴，殺敗十八路諸侯，拱手而伏，無能拒御。誰想三位將軍，到於牢關，汗馬之勞，戰退了呂布，以解聖主之憂，救蒼生塗炭之苦。今主上大喜，命某在此帥府，封官賜賞。這一場非同小可也。(曹操雲)三位將軍。勇於一戰。溫侯大敗，餘兵盡皆殘滅。一賴聖恩洪福，二託將軍之威也。(正末唱)。